Hagan 09.01.2023

Statsforvalteren i Oslo og Viken

**Høringssvar på verneforslag for Østmarka nasjonalpark**

Vi viser til deres brev av 14.10.2022 med høring av verneforslag for nasjonalpark i Østmarka, (deres

ref. 2019/21036)

Norges Jeger og Fiskerforbund har pr dags dato ca 123.000 medlemmer hvorav ca 5.000 i Oslo og 14.000 i Akershus.

Fra Landsmøtet til Norges Jeger- og Fiskerforbund 2021 «Høstingsbasert friluftsliv – jakt, fiske, sopp- og bærplukking – står sterkt i Norge. For at fremtidige generasjoner skal få ta del i denne tradisjonen så må naturen forvaltes godt.»

En av de største truslene er nedbygging av norsk natur.

Vi mener at vern av Østmarka etter alternativ 1, er det forslag som best ivaretar natur- og friluftslivinteressene i området..

Opprettelsen av Nasjonalpark må sikre at befolkningen fortsatt har tilgang å kunne høste av naturens ressurser på en bærekraftig måte.

Oslomarka Fiskeadministrasjon (OFA) selger årlig ca 11.000 fiskekort og vi må anta at en god del av disse benyttes i området i og rundt Østmarka.

Vi ser at forslaget allerede hensyntar følgende, men vil gjerne presisere at vi klart ønsker at

* Høstningsbasert friluftsliv tas med i verneforskriftene
* Det kan jaktes småvilt og storvilt i det som er naturreservat i dag og vi forventer at dette

opprettholdes ved etablering av nasjonalpark

* Vi ønsker at det fremdeles vil være mulig med skånsom utkjøring av felt storvilt med egnet

motorredskap

* Vi er opptatt av fisk og fiskeforvaltning. Vi ønsker at det fremdeles skal være mulig å kultivere

vann, herunder fortsatt kalking av sure vann og at søknadsprosessen for slike tiltak, samt kjøring i forbindelse med dette, er enkle

Med vennlig hilsen

Bjørn Bojsen /s/ Johnny F Andersen /s/

Styreleder NJFF Oslo Styreleder NJFF Akershus